b'\n_START_ARTICLE_\nOljeberget\n_START_PARAGRAPH_\nOljeberget (hebraisk: \xd7\x94\xd7\xa8 \xd7\x94\xd7\x96\xd7\x99\xd7\xaa\xd7\x99\xd7\x9d, Har HaZeitim; arabisk \xd8\xac\xd8\xa8\xd9\x84 \xd8\xa7\xd9\x84\xd8\xb2\xd9\x8a\xd8\xaa\xd9\x88\xd9\x86, \xd8\xa7\xd9\x84\xd8\xb7\xd9\x88\xd8\xb1, Jebel az-Zeitun) er et h\xc3\xb8ydedrag i Israel, \xc3\xb8st for Jerusalem. Oljeberget har f\xc3\xa5tt navn etter oliventr\xc3\xa6rne som gror der._NEWLINE_Haven Getsemane, kjent som stedet der Jesus Kristus oppholdt seg f\xc3\xb8r han ble korsfestet, ligger ved foten av Oljeberget.\n_START_SECTION_\nI j\xc3\xb8disk religion\n_START_PARAGRAPH_\nOljeberget er et ettertraktet sted for j\xc3\xb8der \xc3\xa5 bli gravlagt. Dette kommer av at stedet er sentralt i den j\xc3\xb8diske religion. P\xc3\xa5 kong Davids tid var dette et sted man pleide \xc3\xa5 tilbe Gud. _NEWLINE_Det gamle testamentet forteller at profeten Sakarja i et syn s\xc3\xa5 at Herren selv skulle komme ned til jorden for \xc3\xa5 d\xc3\xb8mme ved \xc3\xa5 sette sin fot p\xc3\xa5 Oljeberget. Dommedag vil alts\xc3\xa5 starte ved at Gud kommer til Oljeberget.\n_START_SECTION_\nI kristendommen\n_START_PARAGRAPH_\nDet nye testamentet forteller at Kristi himmelfart skjedde fra Oljeberget. Deretter kom en engel til Jesu apostler, og forklarte at Jesus skal komme tilbake p\xc3\xa5 samme m\xc3\xa5te som han forlot jorden. Dommedag vil alts\xc3\xa5 starte ved at Jesus kommer tilbake til Oljeberget. _NEWLINE_Da Jesus fra Nasaret underviste i Jerusalem hadde han byen Betania, som l\xc3\xa5 ved foten av Oljeberget, som sin base.  Antakelig bodde han hos sin venn Lasarus. Flere av Jesus sine mest kjente taler ble holdt ved Oljeberget, blant annet talen om de siste tider. _NEWLINE_Hagen Getsemane, kjent som stedet der Jesus Kristus oppholdt seg f\xc3\xb8r han ble korsfestet, ligger ved foten av Oljeberget.'